328 Monographia Codrmorum, 



9. DiAPRiA dispar, 



D. antennarum clava triarticulata; nigra, nitida, pe- 

 dibus totis antennisque rufis, clava nigra. Fem. hemiptera. 

 Mas antennis clavatis, scapo pedibusque totis rufis. 



Species, a reliquis cunctis discrepans, et forte pro- 

 prii generis. maribus feminisque consimilibus, antennis 

 clavatis praeditis, discrepantes, quos nisi copula junctos 

 invenissem, vix unius speciei utrumque sexum habuissera. 



Femina long. lin. y^, statura omnino Psili antennarii 

 Jur. , et nisi clava antennarum triarticulata non distin- 

 guenda, nigra, nitidula. Antennae validae, tredecimarti- 

 culatae, piceae: radicula brevissima; scapo longo, crasso, 

 cylindrico; pedicello obconico, breviori; Jlagello decem- 

 articulato, articulis septem anterioribus subglobosis multo 

 minoribus, octavo et nono pateraeformibus latioribus, cum 

 duodecimo ovato obtusiusculo clavam perfoliatam fuscam 

 efformantibus. Caput magnitudine thoracis^, sujira os ad 

 antennarum insertionem productum , nigrum, pubescens. 

 Thorax subquadratus, postice declivis, lobo scutellari ob- 

 soleto niger, pubescens. JMetathorax subnullus. Abdo- 

 men ovatum, brevissime petiolatum, planiusculum, obtu- 

 sura, laeve, nigrum, nitidum. Terehra recondita. Pedes 

 piceo-rufi; femoribus tibiisquc clavatis, validis; tarsis te- 

 nuibus, unguibus nigricantibus. Alae minutissimae, in- 

 cumbentes, lineares, obtusae, obscurae, omnino enerves. 



IVIas. long. lin. '/,. Antennae decemarticulatae; ra- 

 dicula brevissima; scapo longitudine dimidii flagelli, crasso, 

 subcorapresso, testaceo; pedicello cum flagello infracto, 

 obconico, tenui rufo-fusco; Jlagelli articulis primo et se- 

 cundo fere filiformibus, longitudine decrescentibus, tertio 

 et quarto subglobosis parvis, his rufo fuscis, quinto, sexto 

 et septimo nigris, clavam crassam perfoliatam constituen- 

 tibus, quinto et sexto scilicet transversis, septimo ovato 

 acuto. Caput atrum, nitidum. Abdomen subsessile; seg- 

 mento secundo maximo, reliquis transversim linearibus, 

 brevissimis; anus obtusus. Pedes toti testacci, coxis iro- 

 chanteribusque brevibus. Alae obscurae, pilosae, nervo 

 subcostali abbreviato costae conjuncto raore congenerura; 

 ramo stigmatico multo. 



Cepi marem cumfemina coitu conjunctum die 7. Junii 

 a. 1808 locis humidis in gramine prope Sichershausen ; 

 marem alterum die 27« Septembris cjusdem anni locis 

 udis sub fungo quodam inveni. 



